MAGS OVO 48845/2021

# Okruhy a otázky PTK – Enforcement parkovacej politiky

**Opis predmetu zákazky**

V rámci PTK bol záujemcom predložený súbor dokumentov, ktoré by mali po úprave slúžiť ako zadávacia dokumentácia vo verejnom obstarávaní.

**Opis predmetu zákazky**

* + 1. Enforcement (kontrola dodržiavania legislatívy a pravidiel parkovania a vjazdu a následné vymáhanie a evidencia pokút a nezaplateného parkovného) bude realizovaný prostredníctvom SW (systém na spracovanie podnetov a/alebo systém na spracovanie pokút, ako aj HW (kamery v kontrolných vozidlách, prípadné stacionárne kamery). Možno bez problémov oddeliť obstarávanie HW od SW? Aké sú Vaše skúsenosti z praxe? Prosím uveďte konkrétne skúsenosti.
		2. Považujete sprístupnené dokumenty za dostatočne určité a zrozumiteľné pre to, aby ste si vedeli urobiť predstavu o požiadavkách na predmet zákazky? Je možné predmet zákazky na základe sprístupnených dokumentov oceniť a zrealizovať?
		3. Ak nie, uveďte prosím prečo a návrhy na úpravy/zlepšenie dokumentácie, prípadne uveďte, aké ďalšie typy a rozsah informácií potrebujete sprístupniť, aby ste vedeli pripraviť relevantnú ponuku.
		4. Ktoré požiadavky na predmet zákazky považujete za nejasné, málo zrozumiteľné, realizovateľné len s vysokou mierou prácnosti a prečo?
		5. Aká logika a funkcionalita obyčajne býva súčasťou softvéru Kontrolných vozidiel? Vie sa v ňom napr. automaticky rozpoznať EČV, nakonfigurovať parametre služby na overenie oprávnenosti parkovania, nafotiť rôzne pohľady? Vysvetlite podľa vašich skúseností, prosím.
		6. Aká logika obyčajne býva spojená so Stacionárnym kamerami? Vie sa v nich napr. automaticky rozpoznať EČV, alebo tieto kamery slúžia iba na detekciu prechádzajúcich vozidiel a odosielanie vytvorených fotografií na server? Ktoré konkrétne typy zariadení nám odporúčate a prečo? Ako vyhodnocovať, či vozidlo v uzavretej zóne parkovalo alebo nie?
		7. Na základe Vašich skúseností, navrhujete Systém na spracovanie pokút obstarávať samostatne, alebo ako súčasť systému na kontrolu parkovania?
		8. Ako nastaviť absorbciu podnetov – je toto bežná funkcionalita pri kontrole oprávnenosti parkovania? Ak áno, ako by podľa vás mala fungovať v súvislosti s tým, že podnety vznikajú rôznymi kanálmi (Brigádnici, Kontrolné vozidlá, Stacionárne kamery)?
		9. Ako navrhujete riešiť doručovanie pokút? Máte skúsenosti s integráciou na Slovenskú poštu, prípadne nejakého iného alternatívneho doručovateľa na Slovensku? Ako riešiť obálkovanie? Máte skúsenosti si s doručovaním do schránok + Centrálnym úradným doručovaním (CÚD)? Ako odporúčate v tomto procese využívať Registratúru?
		10. Poznáte systém Cesdap? Odporúčate ho použiť? Alebo odporúčate vlastný systém platenia a vymáhania pokút? Je Cesdap mandatórnym systémom na evidenciu pokút v našom prípade? Ako evidovať hotovostné úhrady? Viete skombinovať hotovostné úhrady s Cesdap-om?
		11. Ako riešiť pokutovanie zahraničných delikventov? Máte nejaké skúsenosti s lustráciou cez EUCARIS?
		12. Aké typy typických zostáv / reportov takéto systémy obyčajne ponúkajú?
		13. Máte skúsenosti s tzv. objektívnou zodpovednosťou? Ak áno, popíšte vaše riešenie procesu spracovania podnetov z objektívnej zodpovednosti.
		14. Zodpovedá fázovanie projektu Vašim skúsenostiam s implementáciou obdobných systémov v iných mestách? Ak nie, ako by ste navrhli upraviť fázovanie projektu? Aký je časový odhad trvania dodania jednotlivých fáz?
		15. V rámci prílohy č. 1 verejný obstarávateľ predkladá súbor, z ktorého vyplýva, ako by mohol byť dodávaný pasport parkovacích miest pre potreby enforcementu. Ide o vzorku, ktorá obsahuje alternatívne označenie parkovacích miest a to do úrovne (1) parkovacích úsekov s rovnakým typom parkovania a (2) samostatných parkovacích miest (t. j. väčšia granularita). Je dodaný pasport parkovacích úsekov/miest s označením typu parkovania (príloha č. 1) dostatočný pre fungovanie systému kontroly? Ak nie, aké zmeny by ste navrhli? Ktorá z dvoch alternatív popísaných vyššie (označenie do úrovne parkovacích úsekov alebo až do úrovne parkovacích miest) je pre fungovanie systému kontroly funkčná a ktorá je preferovaná?
		16. Akú potrebu počtu skenovacích vozidiel predpokladáte na pokrytie zón Tehelné pole, Krasňany, Dlhé diely v súvislosti s informáciami o zónach uvedenými v dokumentoch v prílohe
		č. 2, č. 3 a č. 4 ?

**Diskriminácia**

* + 1. Identifikovali ste nejakú časť alebo informáciu v podkladoch, ktorá by Vám bezdôvodne bránila v účasti alebo túto účasť neprimerane sťažila? Ak áno, uveďte, ktorá časť to je a ako ju navrhujete upraviť.